Rijád 27. októbra 2017 (HSP/Sputnik/Foto:Pexels)
Zatiaľ čo ropa sa v nasledujúcich desaťročiach pravdepodobne stane drahšou a čoraz vzácnejšou, saudskoarabské úrady veria, že ich krajina bude ovplyvnená možnými zmenami neskôr ako všetky ostatné
"Nie je pochýb o tom, že posledný barel ropy na planéte bude pochádzať zo Saudskej Arábie a bude vyrobený spoločnosťou Saudi Aramco," povedal saudský minister pre energetiku Chalíd al-Falih novinárom počas fóra Iniciatíva pre budúce investície, ktoré sa koná v Rijáde v Saudskej Arábii od 24. do 26. októbra.
Štátna spoločnosť kontroluje približne 25 % svetových zásob paliva, čo z nej robí najväčšieho výrobcu ropy, uviedol al-Falih.
Generálny riaditeľ spoločnosti Amin Nasser zároveň uviedol, že podnik je pripravený na budúcnosť a diverzifikuje zdroje energie krajiny, pričom sa zameriava na obnoviteľnú energiu.
"Saudi Aramco je odhodlaná podporovať kľúčové ciele Vision 2030 v diverzifikovanom hospodárstve zakotvenom v prosperujúcom súkromnom sektore. Našim strategickým zámerom je stať sa svetovou energetickou a chemickou spoločnosťou," povedal Nasser.
Spoločnosť bola založená v roku 1933 a má sídlo v meste Dhahran. Spoločnosť kontroluje takmer všetky zásoby ropy v krajine.